title: Stendhal
text: Stendhal koe Grenoble koe glastafa yasa inton karolamana koblir aze gadikya di awalker viele in tir perdaf. Bak 1796, va Ecole Centrale ( Vamoefa Bema va Driteba ) koe Grenoble kobemawer. Bak 1800/1801, ko Italia ta tawuk mallapir lize va rikulik dene 6-eafa okolikafa vertega zo koflir. Dim Paris, ko parloera ik suterotafa kiewatca ik brostason va yona ayikya va int lakorundar. Bata raverafa tanda va Julien Sorel koredik koe Le Rouge et le Noir ( Kere is Ebelte ) di turestad. Mali 1810, va ristula is yona napoleonafa geja azon paker. Ba akeoyera ke Taneafo Gindaxo, bak 1814, ko Italia mallapir lize ko Milano va int inker. Batedje, va konak grabom icde Italia is De l'amour ( Icde Rena ) trakopaxa suter. Bak 1821, buntun gu luntaca ta "carbonari" lizor ( vanolapan is muxan ko Vanina Vanini berpotam ), ez Milano zo divmimar.